वक्ताः बीजेपी के प्रधानमंत्री उम्मीदवार नरेंद्र मोदी

तारीख़: जनवरी 2014

लोकेशनः उत्तर प्रदेश में एक चुनावी रैली

सीन-2 ''कांग्रेस पार्टी को सत्ता का नशा हो गया है. कांग्रेस का अहंकार सातवें आसमान पर पहुंच चुका है. ऐसी कांग्रेस को सज़ा मिलनी चाहिए या नहीं मिलनी चाहिए… कांग्रेस को छोटी-मोटी सज़ा नहीं, देश बचाने के लिए हमें कांग्रेस मुक्त भारत चाहिए...''

वक्ताः बीजेपी के प्रधानमंत्री उम्मीदवार नरेंद्र मोदी

तारीख़: फ़रवरी 2014

लोकेशनः कर्नाटक में एक चुनावी रैली

यह एक सुपरहिट फ़िल्म के कुछ बेहतरीन डायलॉग लगते हैं. जिसे देश की जनता ने साल 2014 में जमकर पसंद किया और दिल खोलकर अपना प्यार लुटाया. 

इस फ़िल्म के नायक थे नरेंद्र मोदी. जिन्होंने अपने भाषणों से ऐसा समां बांधा कि लोग उनके दीवाने हो गए. लगने लगा कि भ्रष्टाचार, बेरोज़गारी और महंगाई से त्रस्त जनता को बचाने के लिए 'मोदी' नाम का मसीहा आ गया है.

साल 2014 के लोकसभा चुनावों में हिंदुस्तान की जनता ने मोदी की अगुवाई वाली बीजेपी को 282 सीटें दीं. मोदी देश के प्रधानमंत्री बन गए.

इसके बाद हुए कई विधानसभा चुनावों में भी बीजेपी एक के बाद एक जीत दर्ज करती चली गई. जीत के रथ पर सवार यह मोदी पार्ट-1 था.

नए साल में नरम मोदी

''कांग्रेस मुक्त भारत से मेरा मतलब किसी पार्टी को देश में समाप्त करना नहीं है. कांग्रेस एक सोच है, एक विचारधारा है, जिसमें परिवारवाद, भाई-भतीजावाद भरा है. मैं इस सोच को ख़त्म करने की बात करता हूं. मैं चाहता हूं कि कांग्रेस पार्टी के भीतर से भी यह कांग्रेस ख़त्म हो जाए.''

वक्ताः देश के प्रधानमंत्री नरेंद्र मोदी

तारीख़: 1 जनवरी 2019

लोकेशनः नई दिल्ली में एक साक्षात्कार

वक़्त का पहिया चलता गया और नरेंद्र मोदी देश के प्रधानमंत्री के तौर पर पांचवे साल में प्रवेश कर गए. यानी साल 2019, जब वे एक बार फिर जनता के सामने खड़ें होंगे. लेकिन इस बार किसी उम्मीदवार के तौर पर नहीं बल्कि प्रधानमंत्री के तौर पर.

साल के पहले ही दिन प्रधानमंत्री मोदी ने क़रीब 95 मिनट लंबा एक साक्षात्कार दिया. वाक् कौशल में ठीक समझे जाने वाले मोदी आमतौर पर मीडिया या प्रेस कॉन्फ्रेंस से दूरी बनाने के लिए भी जाने जाते हैं.

फिर ऐसा क्या हुआ कि वे साल के पहले दिन मीडिया के सामने हाज़िर हुए और उन तमाम मुद्दों पर बोलने लगे जो उनके कार्यकाल के दौरान उठते रहे हैं.

इसके जवाब में वरिष्ठ... \n\nउपरोक्त लेख के लिए मुझे एक अच्छा शीर्षक दें।
राहुल का नए साल में सामना करने उतरे मोदी 2.0